Mes Tracks: Renzo Hendry da las Liricas analas

1) Too Strong "Der Kurs ist vorherbestimmt" (Album, Intercity Funk 1996)
La gruppa da rap Too Strong da Ruhrpott Dortmund valan sco ils pioniers dal rap tudestg. Per mai èn els stads ina da las emprimas gruppas tudestgas che ha fascinà mai cun ses texts, mo era cun l’entira producziun. Spezialmain l’album "Intercity Funk" è per mai in dals megliers discs da rap tudestg. In classicher!!

2) Looptroop "A Modern Day City Symphony" (Modern Day City Symphony 1995)
Looptroop è "la" gruppa da Hip Hop svedaisa che porta rap englais. Ina classa per sasez. La chanzun "A Modern Day City Symphony" è segiramain ina da las fermas chanzuns da Looptroop. Mintga giada cura ch’jau taidla ella, va a mai fraid dal dies giu. Quai è anc rap!!!

3) Lords of the Underground "Here come the Lords" (Album, Here Come the Lords 1993)
Lords of the Underground e la chanzun "Here Come the Lords", medemamain in classicher ch’ins sto avair gugent. Quai va simplamain mo ab per bun rumantsch! In album ch’è vegnì producì en il 1993, en ils temps da l’evoluziun dal rap american. Davent da l’Old School viaden ella New School Ära. In dals megliers e pli productivs temps en l’istorgia dal moviment da Hip Hop (93-97). En quest temp è vegnida creada rauba ch’i na vegn mai pli a dar, ma per cletg resta la musica e las regurdientschas!!!

4) Tommy Tee "Takin Ova" feat. Shabaam Sadeeq, Mr. Eon, Resivoirr Doggs & Joe Sex (Album, New York State of Rhyme Compilation 1998)
Hai cumprà quest album x-zacu ina giada fin dils onns 90, e la chanzun Takin Ova da Tommy Tee procura anc oz mintga giada per pel giaglina. Ina da mias chanzuns las pli preferidas. La melodia, las rimas ed insumma tut en quella chanzun è simplamain mo FAT!
Quest track tschappa ins!!!

5) Kaliphz "Blood In Blood Out" (Album, Seven Deadly Sins 1995)
Qua na datti nagut auter da dir che: "Tge track!!!". Kaliphz e "Blood in Blood out" hai jau udì l’emprima giada en l’auto d’in fitg bun collega. Dapi quel di tutga era quella chanzun tar mias preferidas. Declerar daco è anc grev, mo jau crai quel ch’enconuscha "Blood in Blood out" sa tge ch’jau manegel!!! Quai è simplamain rauba che na vegn betg pli producida. L’evoluziun da la cultura da Hip Hop d’ozendi è uschè lunsch davent da las ragischs ch’uschia insatge na fiss er gnanc pli pussaivel da producir (Mainstream). Sulettamain en l’Underground, dentant n’udin nus betg tge che vegn fatg en ils tschalers.

Tadlai ils tracks preferids dad MC Orange en il LOOPSTREAM GROOVE sin www.battaporta.ch!